Lesandi vikunnar er Elínborg Gísladóttir Lesandi vikunnar er Elínborg Gísladóttir sem er tíður gestur í árbæ þar sem hún er meðlimur í leshringnum Konu - og karlabækur . " Bókin sem ég las , reyndar í annað sinn , heitir Undantekning eftir Auði Övu . Mér finnst hún bæði fyndin og sorgleg . Hún er frábærlega skrifuð . Ég hef lesið allar bækurnar hennar , en held sérstaklega upp á þessa . Sagan hefst á á gamlárskvöld með því að sögumaður er að skála fyrir nýju ári með eiginmanninum Flóka þegar hann varpar sprengju . Hann ætlar að fara frá henni fyrir annan Flóka sem hann hefur verið í ástarsambandi við . Mér finnst athyglisvert hvernig konan tekst á við erfiðleikana sem fylgja . Nágrannakonan í kjallaranum , sem er skemmtileg týpa , reynist góður heimilisvinur . Hún kemur til hjálpar á ögurstundu . "